สวัสดีค่ะ ตอนนี้กังวลมากเลยค่ะ พึ่งหายเป็นประจำเดือนประมาณ​วันที่15-16 เมื่อคืนมีอะไรกับแฟน ครั้งแรกหลั่งในถุงค่ะ แล้วหลังจากนั้น เขาก็ไปเอาถุงออกโดยไม่ได้ล้างอวัยวะเพศ​แค่ซับจนแห้ง แล้วเขาก็มาขอลองสอดแบบไม่ใส่อ่ะค่ะ ก็ลองสอดได้ประมาณไม่ถึง5นาทีมั้งคะ แต่ก็ลองสอดอยู่2-3ครั้ง แต่ะครั้งก็ไม่เกิน5นาทีค่ะ ไม่มีการหลั่ง แบบนี้จะท้องไหมคะ กังวลมากเลยค่ะ ต้องกินยาคุมฉุกเฉินไหมคะ
สวัสดีค่ะ หากประจำเดือนหมดไปในวันที่ 15-16 ธ.ค. การมีเพศสัมพันธ์ในวันที่ 20 ธ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ส่วนการที่เมื่อได้หลั่งน้ำอสุจิออกไปแล้ว ได้มีการสอดใส่อวัยวะเพศเข้าสู่ช่องคลอดต่อ อสุจิที่อาจค้างอยู่ในท่อปัสสาวะ ก็อาจออกมากับน้ำหล่อลื่นได้ และทำให้มีโอกาสตั้งครรภ์ได้ค่ะ ดังนั้น อาจพิจารณาทานยาคุมฉุกเฉินไปค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ